Okresná prokuratúra Zvolen 
Trhová 1, 960 19 Zvolen 1 	

Sp. zn. : 1 Pv 706/11/6611	Zvolen, 11.4.2013
EEČ : 2-51-66-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Zvolen
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 25.1.2012, spisová značka 1 Pv 706/11/6611, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Trestné stíhanie je vedené na tom skutkovom základe, že dňa 25. 09. 2011 v čase o 13. 50 h jazdil s OMV Opel Astra, ev. č. ZV 613 BR po ceste III/526002 v smere od obce XXXXX na obec XXXXX, okres XXXXX, kde pri prejazde pravotočivej zákruty v dôsledku neprispôsobenia rýchlosti jazdy vozidla svojím schopnostiam, ako aj povahe vozovky dostal šmyk, následkom čoho zašiel ľavou časťou vozidla do protismeru, kde došlo k zrážke s protiidúcim OMV Mitsubishi Colt, ev. č. BB 856 AM, ktoré viedol XXXXX, nar. 28. 01. 1952, bytom XXXXX, XXXXX, ktorý utrpel zlomeninu krčka ramennej kosti pravého ramena s miernym posunom s dobou PN nad 42 dní a zraneniu spolujazdca XXXXX, nar. 26. 04. 1948, bytom XXXXX, XXXXX, ktorá utrpela zranenie palca pravej ruky, pomliaždenie prednej hrudnej a brušnej steny s dobou PN 30 dní.

Uznesením prokurátora Okresnej prokuratúry XXXXX zo dňa 25.1.2012, spisová značka 1 Pv 706/11/6611, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

Poverený príslušník OR PZ ODI XXXXX uznesením ORP-115/DI-ZV-2011 dňa 03. 12. 2011 podľa § 199 ods. l Tr. poriadku začal a súčasne podľa § 206 ods. l Tr. por. vzniesol trestné stíhanie obvinenie XXXXX pre prečin ublíženia na zdraví podľa § 157 ods. l Tr. zákona na tom skutkovom základe, že dňa 25. 09. 2011 v čase o 13. 50 h jazdil s OMV Opel Astra, ev. č. ZV 613 BR po ceste III/526002 v smere od obce XXXXX na obec XXXXX okres XXXXX, kde pri prejazde pravotočivej zákruty v dôsledku neprispôsobenia rýchlosti jazdy vozidla svojím schopnostiam, ako aj povahe vozovky dostal šmyk, následkom čoho zašiel ľavou časťou vozidla do protismeru, kde došlo k zrážke s protiidúcim OMV Mitsubishi Colt, ev. č. BB 856 AM, ktoré viedol XXXXX, nar. 28. 01. 1952, bytom XXXXX, XXXXX, ktorý utrpel zlomeninu krčka ramennej kosti pravého ramena s miernym posunom s dobou PN nad 42 dní a zraneniu spolujazdca XXXXX, nar. 26. 04. 1948, bytom XXXXX, XXXXX ktorá utrpela zranenie palca pravej ruky, pomliaždenie prednej hrudnej a brušnej steny s dobou PN 30 dní.

	XXXXX prokuratúry vo Zvolene uznesením sp. zn. 1 Pv 706/11 zo dňa  25. 01. 2012 podľa § 216 ods. l písm. a/, b/, c/ Tr. poriadku podmienečne zastavil trestné stíhanie. Podľa § 216 ods. 2 Tr. poriadku určil skúšobnú dobu v trvaní 12 mesiacov. 

	Podľa § 217 ods. l Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. 

	Obvinený XXXXX podľa správy z OÚ XXXXX, OVVS vyplýva nebol priestupkovo riešený, v súčasnej dobe nie je ani trestne stíhaný pre iný trestný čin. Z OO PZ XXXXX vyplýva, že sa dopustil jedného dopravného priestupku podľa § 22 ods. 1 písm. k)  Zák. č. 372/1990 Zb za čo mu bola uložená bloková pokuta vo výške 40,- Eur, nakoľko porušil ust. 16 ods. 4 Zák. č. 8/2009 Z.z. Taktiež z odpisu z RT vyplýva, že v sledovanom období nebol odsúdený.

S poukazom na uvedené je zrejmé, že obvinený XXXXX v priebehu skúšobnej doby viedol riadny život. V sledovanom období bol síce 1 x priestupkovo riešený, avšak možno konštatovať, že závažnosť tohto konania je nízka, nakoľko sa jednalo o priestupok proti pravidlám cestnej premávky, za rýchlosť jazdy, za čo bola uložená nízka bloková pokuta.  Preto bolo potom rozhodnuté tak ako je to uvedené vo výrokovej časti tohto uznesenia, s tým, že sa v skúšobnej dobe osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. František Judiak
prokurátor